CELEX: 32012D0745
Language: et
Date: 2012-12-03 00:00:00
Title: Nõukogu rakendusotsus 2012/745/ÜVJP, 3. detsember 2012 , millega rakendatakse otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis

4.12.2012   
            
            
               ET
            
            
               Euroopa Liidu Teataja
            
            
               L 332/22
            
         NÕUKOGU RAKENDUSOTSUS 2012/745/ÜVJP,
   3. detsember 2012,
   millega rakendatakse otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 2,
   võttes arvesse nõukogu 1. augusti 2011. aasta otsust 2011/486/ÜVJP, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, (1) eriti selle artiklit 5 ja artikli 6 lõiget 1,
   ning arvestades järgmist:
   
               (1)
            
            
               Nõukogu võttis 1. augustil 2011 vastu otsuse 2011/486/ÜVJP.
            
         
               (2)
            
            
               ÜRO Julgeolekunõukogu resolutsiooni 1988 (2011) punkti 30 kohaselt loodud ÜRO Julgeolekunõukogu komitee ajakohastas 13. augustil, 15. augustil, 19. oktoobril, 25. oktoobril ja 2. novembril 2012 nende isikute, rühmituste, ettevõtjate ja üksuste loetelu, kelle suhtes kohaldatakse piiravaid meetmeid.
            
         
               (3)
            
            
               Otsuse 2011/486/ÜVJP lisa tuleks vastavalt ajakohastada ja muuta,
            
         ON VASTU VÕTNUD KÄESEOLEVA OTSUSE:
   Artikkel 1
   Käesolevaga muudetakse otsuse 2011/486/ÜVJP lisa vastavalt käesoleva otsuse lisale.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 3. detsember 2012
      
         
            Nõukogu nimel
         
         
            eesistuja
         
         N. SYLIKIOTIS
      
   
   
      (1)  ELT L 199, 2.8.2011, lk 57.
   
      LISA
      I.   Otsuse 2011/486/ÜVJP lisas esitatud loetelu kanded allpool nimetatud isikute ja üksuse kohta asendatakse järgmiste kannetega:
      A.   Talibaniga seotud isikud
      
                  1.
               
               
                  Nik Mohammad Dost Mohammad (teise nimega Nik Mohammad)
                  Tiitel: maulavi. Loetellu kandmise põhjused: Talibani režiimi ajal kaubandusministri asetäitja. Sünniaeg: ligikaudu 1957. Sünnikoht: Zangi Abadi küla, Panjwai ringkond, Kandahari provints, Afganistan. Kodakondsus: Afganistani. Muu teave: a) viibib arvatavalt Afganistani ja Pakistani piirialal; b) kuulub Nurzai hõimu. ÜRO poolt loetellu kandmise kuupäev: 31.1.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Nik Mohammad kanti loetellu 31. jaanuaril 2001 kui Talibani režiimi kaubandusministri asetäitja ning seega kuulub ta Talibani võimude tegusid ja tegevust käsitlevate ÜRO Julgeolekunõukogu resolutsioonide 1267 (1999) ja 1333 (2000) kohaldamisalasse.
               
            
                  2.
               
               
                  Atiqullah
                  Tiitel: a) hadži; b) mulla. Loetellu kandmise põhjused: Talibani režiimi ajal avalike tööde ministri asetäitja. Sünniaeg: ligikaudu 1962. Sünnikoht: b) Tirin Koti ringkond, Uruzgani provints, Afganistan; b) Arghandabi ringkond. Kodakondsus: Afganistani. Muu teave: a) Talibani ülemnõukogu poliitikakomisjoni liige 2010. aastal; b) viibib arvatavalt Afganistani ja Pakistani piirialal; c) kuulub Alizai hõimu. ÜRO poolt loetellu kandmise kuupäev: 31.1.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  pärast Kabuli vallutamist Talibani poolt 1996. aastal määrati Atiqullah ametikohale Kandaharis. 1999. või 2000. aastal nimetati ta põllumajandusministri esimeseks asetäitjaks, seejärel Talibani režiimi avalike tööde ministri asetäitjaks. Pärast Talibani režiimi langemist sai Atiqullah’st Talibani tegevohvitser Afganistani lõunaosas. 2008. aastal sai temast Afganistani Helmandi provintsi Talibani kuberneri asetäitja.
               
            
                  3.
               
               
                  Abdul Kabir Mohammad Jan (teise nimega A. Kabir)
                  Tiitel: maulavi. Loetellu kandmise põhjused: a) Talibani režiimi ajal ministrite nõukogu majandusvaldkonna teine asetäitja, b) Talibani režiimi ajal Nangahari provintsi kuberner, c) Talibani režiimi ajal idapiirkonna juhataja. Sünniaeg: ligikaudu 1963. Sünnikoht: a) Pul-e-Khumri või Baghlan Jadidi ringkond, Baghlani provints, Afganistan; b) Neka ringkond, Paktia provints, Afganistan. Kodakondsus: Afganistani. Muu teave: a) osaleb aktiivselt terrorismitegevuses Afganistani idaosas; b) kogub raha uimastikaubitsejatelt; c) viibib arvatavalt Afganistani ja Pakistani piirialal; c) kuulub Zadrani hõimu. ÜRO poolt loetellu kandmise kuupäev: 25.1.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Mohammed Omari ütluse kohaselt oli Abdul Kabir Mohammad Jan 2006. aasta oktoobris Talibani juhtide kõrge nõukogu liige ning määrati 2007. aasta oktoobris idapiirkonna sõjaväeülemaks.
               
            
                  4.
               
               
                  Mohammad Naim Barich Khudaidad (teiste nimedega a) Mullah Naeem Barech; b) Mullah Naeem Baraich; c) Mullah Naimullah; d) Mullah Naim Bareh; e) Mohammad Naim; f) Mullah Naim Barich; g) Mullah Naim Barech; h) Mullah Naim Barech Akhund; i) Mullah Naeem Baric; j) Naim Berich; k) Haji Gul Mohammed Naim Barich; l) Gul Mohammad; m) Haji Ghul Mohammad; n) Gul Mohammad Kamran)
                  Tiitel: mulla. Loetellu kandmise põhjused: Talibani režiimi ajal tsiviillennunduse ministri asetäitja. Sünniaeg: ligikaudu 1975. Sünnikoht: a) Lakhi küla, Hazarjufti ala, Garmsiri ringkond, Helmandi provints, Afganistan, b) Laki küla, Garmsiri ringkond, Helmandi provints, Afganistan, c) Lakari küla, Garmsiri ringkond, Helmandi provints, Afganistan, d) Darvishan, Garmsiri ringkond, Helmandi provints, Afganistan, e) De Luy Wiyalah’ küla, Garmsiri ringkond, Helmandi provints, Afganistan. Kodakondsus: Afganistani. Muu teave: a) 2008. aasta juunis Talibani Gerd-e-Jangali nõukogu liige; b) 2010. aasta märtsis Talibani sõjakomisjoni liige; c) 2008. aastal Afganistanis Helmandi provintsi eest vastutav Talibani liige; d) viibib arvatavalt Afganistani ja Pakistani piirialal; e) kuulub Barichi hõimu. ÜRO poolt loetellu kandmise kuupäev: 23.2.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Mohammad Naim kuulub Talibani Gerdi Jangali nõukogusse. Ta on Akhthar Mohammad Mansour Shah Mohammedi endine asetäitja, Talibani ülemjuhatuse väljapaistev tegelane. Mohammad Naim juhatab sõjaväebaasi Afganistani ja Pakistani piirialal.
               
            
                  5.
               
               
                  Abdul Baqi Basir Awal Shah (teise nimega Abdul Baqi)
                  Tiitel: a) maulavi; b) mulla. Loetellu kandmise põhjused: a) Talibani režiimi ajal Khosti ja Paktika provintside kuberner; b) Talibani režiimi ajal informatsiooni- ja kultuuriministri asetäitja; c) Talibani režiimi ajal töötas välisministeeriumi konsulaarosakonnas. Sünniaeg: ligikaudu 1960–1962. Sünnikoht: a) Jalalabadi linn, Nangarhari provints, Afganistan; b) Shinwari ringkond, Nangarhari provints, Afganistan. Kodakondsus: Afganistani. Muu teave: a) viibib arvatavalt Afganistani ja Pakistani piirialal; b) Nangarhari provintsi eest vastutav Talibani liige 2008. aastal. ÜRO poolt loetellu kandmise kuupäev: 23.2.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  esmalt töötas Abdul Baqi Talibani režiimi ajal Khosti ja Paktika provintside kubernerina. Seejärel määrati ta ametisse informatsiooni- ja kultuuriministri asetäitjana. Ta töötas ka Talibani režiimi välisministeeriumi konsulaarosakonnas.
                  2003. aastal osales Abdul Baqi valitsusvastases sõjalises tegevuses Nangarhari provintsi Shinwari, Achini, Naziyani ja Dur Baba ringkonnas. Alates 2009. aastast oli ta kaasatud sõjategevuse organiseerimisse kogu idapiirkonnas, eelkõige Nangarhari provintsis ja Jalalabadi linnas.
               
            
                  6.
               
               
                  Rustum Hanafi Habibullah (teiste nimedega: a) Rostam Nuristani; b) Hanafi Sahib)
                  Tiitel: maulavi. Loetellu kandmise põhjused: Talibani režiimi ajal avalike tööde ministri asetäitja. Sünniaeg: ligikaudu 1963. Sünnikoht: Dara Kolum, Do Aabi ringkond, Nuristani provints, Afganistan. Kodakondsus: Afganistani. Muu teave: a) 2007. aasta mais oli Afganistani Nuristani provintsi eest vastutav Talibani liige; b) kuulub Nuristani hõimu; c) teadaolevalt suri 2012. aasta algul. ÜRO poolt loetellu kandmise kuupäev: 25.1.2001.
               
            
                  7.
               
               
                  Mohammad Wali Mohammad Ewaz (teise nimega Mohammad Wali)
                  Tiitel: maulavi. Loetellu kandmise põhjused: Talibani režiimi kombelõtvuse tõkestamise ja vooruslikkuse edendamise minister. Sünniaeg: ligikaudu 1965. Sünnikoht: a) Jelawuri küla, Arghandabi ringkond, Kandahari provints, Afganistan; b) Siyachoy küla, Panjwai ringkond, Kandahari provints, Afganistan. Kodakondsus: Afganistani. Muu teave: a) teadaolevalt suri 2006. aasta detsembris; b) kuulus Ghilzai hõimu. ÜRO poolt loetellu kandmise kuupäev: 31.1.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Talibani režiimi kombelõtvuse tõkestamise ja vooruslikkuse edendamise ministrina kasutas Mohammad Wali elanikkonna hirmutamiseks sageli piinamist ja muid vahendeid. Mohammad Wali on pärast Talibani režiimi langemist jätkuvalt Talibani-siseselt tegutsev Afganistani Kandahari provintsis.
               
            
                  8.
               
               
                  Sayed Esmatullah Asem Abdul Quddus (teiste nimedega a) Esmatullah Asem, b) Asmatullah Asem, c) Sayed Esmatullah Asem)
                  Tiitel: maulavi. Loetellu kandmise põhjused: a) Talibani režiimi kombelõtvuse tõkestamise ja vooruslikkuse edendamise ministri asetäitja, b) Talibani režiimi ajal Afganistani Punase Poolkuu seltsi (ARCS) peasekretär. Sünniaeg: ligikaudu 1967. Sünnikoht: Qalayi Shaikh, Chaparhari ringkond, Nangarhari provints, Afganistan. Kodakondsus: Afganistani. Muu teave: a) Talibani ülemnõukogu liige 2007. aasta mais; b) viibib arvatavalt Afganistani ja Pakistani piirialal; c) Talibani Peshawari šuura liige; d) vastutab Afganistani Talibani tegevuse eest föderaalselt hallatavatel hõimualadel Pakistanis 2008. aastal; e) 2012. aasta seisuga põhiekspert isevalmistatud lõhkeseadeldiste abil toimepandavate enesetapurünnakute küsimustes. ÜRO poolt loetellu kandmise kuupäev: 23.2.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  loetellu kandmise ajal töötas Sayed Esmatullah Asem ka Afganistani Punase Poolkuu Seltsi (ARCS) peasekretärina Talibani režiimi alluvuses. 2007. aasta maikuus sai temast Talibani juhtkonna liige. Ta oli 2009. aastal ka Talibani piirkondliku nõukogu liige.
                  Sayed Esmatullah Asem juhtis rühma Talibani võitlejaid Afganistani Nangarhari provintsi Chaparhari ringkonnas. Ta oli Konari provintsi Talibani sõjaväeülem, kes lähetas 2007. aastal suitsiidirünnakute toimepanijaid mitmetesse Afganistani idapoolsetesse provintsidesse.
                  2008. aasta lõpul juhatas Sayed Esmatullah Asem Talibani väljaõppekeskust Afganistani ja Pakistani piirialal.
               
            
                  9.
               
               
                  Ahmad Taha Khalid Abdul Qadir
                  Tiitel: maulavi. Loetellu kandmise põhjused: Talibani režiimi ajal Paktia provintsi (Afganistan) kuberner. Sünniaeg: ligikaudu 1963. Sünnikoht: a) Nangarhari provints, Afganistan, b) Khosti provints, Afganistan, c) Siddiq Kheli küla, Naka ringkond, Paktia provints, Afganistan. Kodakondsus: Afganistani. Muu teave: a) 2011. aastal Nangarhari provintsi eest vastutav Talibani liige; b) viibib arvatavalt Afganistani ja Pakistani piirialal; c) kuulub Zadrani hõimu, d) kuulub Sirajjudin Jallaloudine Haqqani lähedaste isikute hulka. ÜRO poolt loetellu kandmise kuupäev: 23.2.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Taha töötas Talibani režiimi ajal 2001. aasta lõpul ka Kunari provintsi kubernerina. Ta oli 2009. aasta septembris Wardaki provintsi eest vastutav Talibani liige.
               
            
                  10.
               
               
                  Mohammad Shafiq Ahmadi Fatih Khan (teise nimega Mohammad Shafiq Ahmadi)
                  Tiitel: mulla. Loetellu kandmise põhjused: Talibani režiimi ajal Samangani provintsi kuberner. Sünniaeg: 1956–1957. Sünnikoht: Charmistani küla, Tirin Koti ringkond, Uruzgani provints, Afganistan. Kodakondsus: Afganistani. Muu teave: kuulub Hottaki hõimu. ÜRO poolt loetellu kandmise kuupäev: 23.2.2001.
               
            
                  11.
               
               
                  Abdul Wahab Abdul Ghafar (teise nimega Abdul Wahab)
                  Tiitel: maulavi. Loetellu kandmise põhjused: a) Talibani režiimi ajal Talibani asjur Riyadhis, Saudi Araabias, b) esimene sekretär, Talibani „suursaatkond”, Islamabad, Pakistan. Sünniaeg: ligikaudu 1973. Sünnikoht: Kuzbahari küla, Khogyani ringkond, Nangarhari provints, Afganistan. Kodakondsus: Afganistani. Muu teave: a) Talibani Quetta šuura liige 2010. aastal; b) suri 2010. aasta detsembris Pakistanis; c) kuulus Khogyani hõimu. ÜRO poolt loetellu kandmise kuupäev: 25.1.2001.
               
            
                  12.
               
               
                  Abdul Qadeer Basir Abdul Baseer (teiste nimedega a) Abdul Qadir, b) Ahmad Haji, c) Abdul Qadir Haqqani, d) Abdul Qadir Basir).
                  Tiitel: a) kindral; b) maulavi. Loetellu kandmise põhjused: sõjaväeatašee, Talibani „suursaatkond”, Islamabad, Pakistan. Sünniaeg: 1964. Sünnikoht: a) Surkh Rodi ringkond, Nangarhari provints, Afganistan. b) Shinwari ringkond, Nangarhari provints, Afganistan. Kodakondsus: Afganistani. Passi nr: D 000974 (Afganistani pass). Muu teave: a) Peshawaris asuva Talibani sõjanõukogu finantsnõustaja ja Talibani Peshawari finantskomisjoni juht; b) viibib arvatavalt Afganistani ja Pakistani piirialal. ÜRO poolt loetellu kandmise kuupäev: 25.1.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Abdul Qadeer Abdul Baseer töötas 2009. aastal Talibani režiimi laekurina Peshawaris, Pakistanis. Ta oli Peshawaris asuva Talibani sõjanõukogu finantsnõustaja ning 2010. aasta algul Talibani Peshawari finantskomisjoni juht. Ta toimetab isiklikult edasi raha Talibani juhtkonna šuuralt Talibani rühmadele kogu Pakistanis.
               
            
                  13.
               
               
                  Mohammad Sadiq Amir Mohammad
                  Tiitel: a) alhaj, b) maulavi. Loetellu kandmise põhjused: Afganistani kaubandusagentuuri juhataja Peshawaris, Pakistanis. Sünniaeg: 1934. Sünnikoht: a) Ghazni provints, Afganistan, b) Logari provints, Afganistan. Kodakondsus: Afganistani. Passi nr: SE 011252 (Afganistani pass). Muu teave: teadaolevalt surnud. ÜRO poolt loetellu kandmise kuupäev: 25.1.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Mohammad Sadiq Amir Mohammad kuulus uude majlis’ šuurasse, mille teadaolevalt kuulutas välja Mohammed Omar 2006. aasta oktoobris.
               
            
                  14.
               
               
                  Agha Jan Alizai (teiste nimedega a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha; f) Abdul Habib)
                  Tiitel: hadži. Sünniaeg: a) 15.10.1963, b) 14.2.1973, c) 1967, d) ligikaudu 1957. Sünnikoht: a) Hitemchai küla, Helmandi provints, Afganistan, b) Kandahari provints, Afganistan. Kodakondsus: Afganistani. Muu teave: a) on juhtinud uimastikaubanduse võrgustikku Helmandi provintsis, Afganistanis; b) on regulaarselt käinud Pakistanis. ÜRO poolt loetellu kandmise kuupäev: 4.11.2010.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Agha Jan Alizai on juhtinud ühte Afganistani Helmandi provintsi suurematest uimastikaubanduse võrgustikest ning andnud raha Talibanile vastutasuks tema kaitsmise eest uimastiäris. 2008. aastal nõustus üks uimastikaubitsejate rühm, sealhulgas Alizai, maksma Talibanile maksu maa eest, kus kasvatati unimagunat, vastutasuks nõustus Taliban korraldama uimastite materjali transporti.
                  Taliban nõustus ka tagama uimastikaubitsejate ja nende ladude julgeoleku, kui kaubitsejad pakuvad Talibani võitlejatele varju ja tagavad nende transpordi. Alizai tegeles ka Talibanile relvade ostmisega ning sõitis regulaarselt Pakistani, et kohtuda Talibani kõrgemate juhtidega. Alizai hõlbustas ka võltsitud Iraani passide hankimist Talibani liikmetele, et nad saaksid sõita väljaõppele Iraani. 2009. aastal hankis Alizai passi ja raha ühele Talibani ülemale reisimiseks Iraani.
               
            
                  15.
               
               
                  Saleh Mohammad Kakar Akhtar Muhammad (teise nimega Saleh Mohammad)
                  Sünniaeg: a) ligikaudu 1962, b) 1961. Sünnikoht: a) Nalghami küla, Panjwai ringkond, Kandahari provints, Afganistan, b) Sangesari küla, Panjway ringkond, Kandahari provints, Afganistan. Kodakondsus: Afganistani. Muu teave: a) on juhtinud organiseeritud salakaubavõrku Afganistani Kandahari ja Helmandi provintsis; b) varem juhtis heroiinitöötlemislaboreid Band-e-Timoris, Afganistani Kandahari provintsis; c) omas autode edasimüügifirmat Mirwais Menas, Dandi ringkonnas Kandahari provintsis, Afganistanis; d) vahistati 2008–2009 ja viibis 2011. aastal Afganistanis vahi all; e) abielu teel seotud mulla Mullah Ubaidullah Akhund Yar Mohammad Akhundiga; f) kuulub Kakari hõimu. ÜRO poolt loetellu kandmise kuupäev: 4.11.2010.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Saleh Mohammad Kakar on uimastikaubitseja, kes juhtis Afganistani Kandahari ja Helmandi provintsides organiseeritud salakaubandusvõrgustikkuu, mis täitis Talibani logistilisi ja finantsilisi vajadusi. Enne arreteerimist Afganistani ametivõimude poolt juhtis Saleh Mohammad Kakar Talibani kaitse all olevaid heroiinitöötlemislaboreid Kandahari provintsi Band-e-Timori ringkonnas.
                  Kakar on olnud kontaktis Talibani juhtidega, on kogunud nende nimel uimastikaubitsejatelt sularaha ning hallanud ja peitnud Talibani kõrgematele liikmetele kuuluvat raha. Ta vastutas samuti uimastikaubitsejate poolt Talibanile tasutavate maksete tegemise hõlbustamise eest. Kakar on olnud autode müügifirma omanik Kandaharis ning on varustanud Talibani enesetapurünnakutes kasutatavate sõidukitega.
               
            
                  16.
               
               
                  Sangeen Zadran Sher Mohammad (teiste nimedega a) Sangin; b) Sangin Zadran; c) Sangeen Khan Zadran; d) Sangeen; e) Fateh; f) Noori)
                  Tiitel: a) maulavi (ehk teisiti maulvi); b) mulla. Sünniaeg: a) ligikaudu 1976; b) ligikaudu 1979. Sünnikoht: Tang Stor Khel, Ziruki ringkond, Paktika provints, Afganistan. Kodakondsus: Afganistani. Muu teave: a) Afganistani Paktika provintsi varikuberner ning Haqqani võrgustiku (Talibaniga seotud võitlejate rühmitus, mis tegutseb Afganistani ja Pakistani piirialal) juht. Sirajuddin Lallaloudine Haqqani vanemleitnant. b) kuulub Kharoti hõimu. ÜRO poolt loetellu kandmise kuupäev: 16.8.2011.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Sangeen Zadran on mässajate juht Afganistanis Paktika provintsis ning üks Haqqani võrgustiku juhtidest. Haqqani võrgustik on Talibaniga seotud võitlejate rühmitus, mis tegutseb Afganistani ja Pakistani vahelisel piirialal, on olnud Afganistanis mässutegevuse eesliinil ning vastutab mitme kõrgetasemelise rünnaku eest. Zadran tegutseb Haqqani võrgustiku juhi Sirajuddin Haqqani ülemleitnandina.
                  Sangeen Zadran abistab tähtsamaid üksusi Afganistani kaguosa hõlmavates rünnakutes ning on arvatavalt kavandanud ja koordineerinud välismaiste võitlejate sissetoomist Afganistani. Sangeen Zadran on olnud seotud ka paljude rünnakutega, mis on toime pandud isevalmistatud lõhkeseadeldiste abil.
                  Lisaks osalusele neis rünnakutes on Sangeen Zadran olnud seotud Afganistani ja välisriikide kodanike inimröövidega Afganistani ja Pakistani piirialal.
               
            
                  17.
               
               
                  Jan Mohammad Madani Ikram
                  Tiitel: maulavi. Loetellu kandmise põhjused: asjur, Talibani „suursaatkond”, Abu Dhabi, Araabia Ühendemiraadid. Sünniaeg: 1954–1955. Sünnikoht: Siyachoy küla, Panjwai ringkond, Kandahari provints, Afganistan. Kodakondsus: Afganistani. Muu teave: a) viibib arvatavalt Afganistani ja Pakistani piirialal; b) kuulub Alizai hõimu. ÜRO poolt loetellu kandmise kuupäev: 25.1.2001.
               
            
                  18.
               
               
                  Abdul Manan Mohammad Ishak
                  Tiitel: maulavi. Loetellu kandmise põhjused: a) esimene sekretär, Talibani „suursaatkond”, Riyadh, Saudi Araabia; b) kaubandusatašee, Talibani „suursaatkond”, Abu Dhabi, Araabia Ühendemiraadid. Sünniaeg: 1940–1941. Sünnikoht: Siyachoy küla, Panjwai ringkond, Kandahari provints, Afganistan. Kodakondsus: Afganistani. ÜRO poolt loetellu kandmise kuupäev: 25.1.2001.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Abdul Mananist sai Talibani kõrgem ülem Afganistani idaosa Paktia, Paktika ja Khosti provintsides. Ühtlasi oli ta vastutav Talibani võitlejate ja relvade viimise eest üle Afganistani–Pakistani piiri.
               
            
                  19.
               
               
                  Din Mohammad Hanif (teiste nimedega a) Qari Din Mohammad; b) Iadena Mohammad).
                  Tiitel: qari. Loetellu kandmise põhjused: a) Talibani režiimi plaaniminister, b) Talibani režiimi kõrghariduse minister. Sünniaeg: a) ligikaudu 1955, b) 1.1.1969 (nimi: Iadena Mohammad). Sünnikoht: a) Shakarlabi küla, Yaftali Paini ringkond, Badakhshani provints, Afganistan. b) Badakhshan (nimi: Iadena Mohammad). Kodakondsus: Afganistani. Pass: OA 454044 (Iadena Mohammadi nimel). Muu teave: a) Talibani ülemnõukogu liige, vastutav Takhari ja Badakhshani provintside eest; b) viibib arvatavalt Afganistani ja Pakistani piirialal. ÜRO poolt loetellu kandmise kuupäev: 25.1.2001.
               
            B.   Talibaniga seotud üksused ning teised rühmitused ja ettevõtjad
      
                  1.
               
               
                  Haji Khairullah Haji Sattar Money Exchange (teiste nimedega a) Hai Khairullah Money Exchange; b) Haji Khair Ullah Money Service; c) Haji Salam Hawala; d) Haji Hakim Hawala; e) Haji Alim Hawala; f) Sarafi-yi Haji Khairullah Haji Satar Haji Esmatullah; g) Haji Khairullah- Haji Sattar Sarafi; h) Haji Khairullah and Abdul Sattar and Company.
                  Aadress: a) filiaal nr 1: i) Chohar Mir Road, Kandahari Bazaar, Quetta City, Baluchistan Province, Pakistan ii) Room number 1, Abdul Sattar Plaza, Hafiz Saleem Street, Munsafi Road, Quetta, Baluchistan Province, Pakistan iii) Shop number 3, Dr Bano Road, Quetta, Baluchistan Province, Pakistan iv) Office number 3, Near Fatima Jinnah Road, Dr Bano Road, Quetta, Baluchistan Province, Pakistan v) Kachara Road, Nasrullah Khan Chowk, Quetta, Baluchistan Province, Pakistan vi) Wazir Mohammad Road, Quetta, Baluchistan Province, Pakistan; b) filiaal nr 2: Peshawar, Khyber Paktunkhwa Province, Pakistan; c) filiaal nr 3: Moishah Chowk Road, Lahore, Punjab Province, Pakistan; d) filiaal nr 4: Karachi, Sindh Province, Pakistan; e) filiaal nr 5: i) Larran Road number 2, Chaman, Baluchistan Province, Pakistan ii) Chaman Central Bazaar, Chaman, Baluchistan Province, Pakistan; f) filiaal nr 6: Shop number 237, Shah Zada Market (also known as Sarai Shahzada), Puli Khisti area, Police District 1, Kabul, Afganistan, telefon: +93–202-103386, +93–202-101714, 0202-104748, mobiiltelefon: +93–797-059059, +93–702-222222; g) filiaal nr 7: i) Shops number 21 and 22, 2nd Floor, Kandahar City Sarafi Market, Kandahar City, Kandahar Province, Afganistan ii) New Sarafi Market, 2nd Floor, Kandahar City, Kandahar Province, Afganistan iii) Safi Market, Kandahar City, Kandahar Province, Afganistan; h) filiaal nr 8: Gereshk City, Nahr-e Saraj District, Helmand Province, Afganistan; i) filiaal nr 9: i) Lashkar Gah Bazaar, Lashkar Gah, Lashkar Gah District, Helmand Province, Afganistan ii) Haji Ghulam Nabi Market, 2nd Floor, Lashkar Gah District, Helmand Province, Afganistan; j) filiaal nr 10: i) Suite numbers 196–197, 3rd Floor, Khorasan Market, Herat City, Herat Province, Afganistan ii) Khorasan Market, Shahre Naw, District 5, Herat City, Herat Province, Afganistan; k) filiaal nr 11: i) Sarafi Market, Zaranj District, Nimroz Province, Afganistan ii) Ansari Market, 2nd Floor, Nimroz Province, Afganistan; l) filiaal nr 12: Sarafi Market, Wesh, Spin Boldak District, Afganistan; m) filiaal nr 13: Sarafi Market, Farah, Afganistan; n) filiaal nr 14: Dubai, Araabia Ühendemiraadid; o) filiaal nr 15: Zahedan, Iraan; p) filiaal nr 16: Zabul, Iraan. Maksuregistri ja litsentsi nr: a) Pakistani riiklik maksuregistri nr: 1774308; b) Pakistani riiklik maksuregistri nr: 0980338; c) Pakistani riiklik maksuregistri nr: 3187777; d) Afganistani rahateenuste osutaja litsentsi nr: 044. Muu teave: a) Talibani juhtkond kasutas Haji Khairullah Haji Sattar Money Exchange’i alates 2011. aastast rahaülekannete tegemiseks Talibani väejuhtidele, et rahastada võitlejaid ja operatsioone Afganistanis. b) Seotud Abdul Sattar Abdul Manani ja Khairullah Barakzai Khudai Nazariga. ÜRO poolt loetellu kandmise kuupäev: 29.6.2012.
                  Lisateave sanktsioonide komitee poolt loetellu kandmise põhjuste kirjeldavast kokkuvõttest:
                  Haji Khairullah Haji Sattar Money Exchange (HKHS) kaasomanikud on Abdul Satar Abdul Manan ja Khairullah Barakzai Khudai Nazar. Satar ja Khairullah on ühiselt tegelenud rahavahetusega Afganistanis, Pakistanis ja Araabia Ühendemiraatides Dubais. Talibani juhid on kasutanud HKHSi raha toimetamiseks Talibani varikuberneridele ja väejuhtidele ning mitteametlike rahaülekannete (hawala) saamiseks Talibanile. Alates 2011. aastast tegi Talibani juhtkond HKHSi kaudu rahaülekandeid Talibani väejuhtidele Afganistanis. 2011. aasta lõpus kasutati HKHSi filiaali Lashkar Gahis (Helmandi provints, Afganistan) raha saatmiseks Helmandi provintsi Talibani varikubernerile. 2011. aasta keskel kasutas üks Talibani väejuht HKHSi filiaali Afganistani ja Pakistani vahelisel piirialal võitlejate ja operatsioonide rahastamiseks Afganistanis. Pärast seda, kui Taliban hoiustas suure summa raha kõnealuses HKHSi filiaalis, oli Talibani väejuhtidel juurdepääs rahale iga HKHSi filiaali kaudu. Talibani liikmed kasutasid HKHSi 2010. aastal ülekanneteks Afganistani mitteametlikule rahaülekannete süsteemile (hawala), mille kaudu operatsioonide juhid rahale juurde pääsesid. 2009. aasta lõpus korraldas Lashkar Gahis paikneva HKHSi filiaali juhataja Talibani rahade liikumist HKHSi kaudu.
               
            II.   Järgmised kanded lisatakse loetellu, mis on esitatud otsuse 2011/486/ÜVJP lisas:
      A.   Talibaniga seotud isikud
      
                  1.
               
               
                  Abdul Rauf Zakir (teise nimega Qari Zakir)
                  Tiitel: qari. Sünniaeg: 1969. või 1971. aasta. Sünnikoht: Kabuli provints, Afganistan. Kodakondsus: Afganistani. Muu teave: a) Sirajuddin Jallaloudine Haqqani juhitava võrgustiku heaks töötav enesetapuoperatsioonide ülem, juhib kõiki Kabuli, Takhari, Kunduzi ja Baghlani provintsides läbiviidavaid operatsioone; b) juhendab enesetapurünnakute toimepanijate koolitamist ning annab juhiseid isevalmistatud lõhkeseadeldiste valmistamiseks. ÜRO poolt loetellu kandmise kuupäev: 5.11.2012.
               
            B.   Talibaniga seotud üksused ning teised rühmitused ja ettevõtjad
      
                  1.
               
               
                  Haqqani võrgustik (teise nimega HQN (Haqqani Network))
                  Muu teave: a) Talibani võitlejate võrgustik, mis on koondunud piirile Khosti provintsi (Afganistan) ja Põhja-Waziristani (Pakistani) vahel; b) rajatud Jalaluddin Haqqani poolt, praegu juhib võrgustikku tema poeg Sirajuddin Jallaloudine Haqqani. Teisteks teadaolevateks liikmeteks on muu hulgas Nasiruddin Haqqani, Sangeen Zadran Sher Mohammad, Abdul Aziz Abbasin, Fazl Rabi, Ahmed Jan Wazir, Bakht Gul ja Abdul Rauf Zakir; c) vastutab Kabulis ja Afganistani teistes provintsides toimepandud enesetapurünnakute ning mõrvade ja inimröövide eest; d) seotud järgmiste rühmitustega: Al-Qaida, Usbekistani Islamiliikumine, Tehrik-e Taliban Pakistan, Lashkar I Jhangvi ning Jaish-IMohammed. ÜRO poolt loetellu kandmise kuupäev: 5.11.2012.